Miren Amuriza

Miren AmurizaAbizena Amuriza idaztea, euskal herritar horren aukera pertsonala da. Izan ere, Euskaltzaindiak, euskara baturako, Amuritza onartu du deitura horren grafiatzat. Ikus Euskal Onomastikaren Datutegia. Plaza. (Berriz, Bizkaia, 1990eko martxoaren 1a) euskal filologoa, bertsolaria eta idazlea da. Bertsolaritzan plaza eta bertso-eskoletako jardunarekin lotua izan da, eta bertso irakasle nahiz bertso-eskolako eragile gisa ere aritu da. Literaturaren alorrean, helduentzako eta haur zein gazteentzako lanak argitaratu ditu, eta prentsan zein sormenarekin loturiko ekimenetan kolaboratu izan du.

2017an Igartza Saria irabazi zuen, Paperezko txoriak proiektuarekin. Bekaren laguntzarekin plazaratu zuen bere lehen eleberria, Basa (Elkar, 2019), eta lan horrekin Bilboko Liburu Azokaren Zazpi Kale saria jaso zuen 2019an. 2024an bigarren eleberria argitaratu zuen: Pleibak (Susa, 2024).

 Ibilbidea 
Xabier Amuriza bertsolariaren eta Arantza Plaza bertsolaritza irakaslearen alaba da. Txikitatik bertso-mundutik hurbil bizi izan da, eta 12 urterekin hasi zen Berrizko Bertso Eskolan. 2002tik bertsotan aritu da, eta 2005etik bertso-eskolako eragile moduan ere bai.

Euskal Filologian lizentziatua da (EHU) eta Haur eta Gazte Literaturan espezializatua (UAB). Bertsolaritzarekin hartu-eman estua izan du eskolartekoan, plazan, txapelketetan eta bertso-eskoletan, baita bestelako ekimen eta ikuskizunetan ere. Irakasle eta zutabegile aritua izanik, gaur egun gizarte hezitzaile gisa eta idazketari loturiko lanetan dihardu.

Bertsolari gisa, jendaurrean kantatu zuen lehen aldiz 2002ko Bizkaiko Eskolarteko Txapelketan, Bilboko El Carmen aretoan. Eskolartekotik kanpo, 2003an Andikoako auzo-afarian kantatu zuen lehenengoz; aitarekin eta librean.

 Bertsolaritza 
Bertsolaritzan, plazako jardunaz gain, bertso-eskoletan irakaskuntzan eta transmisio-lanetan aritu da (bertso irakasle eta bertso-eskolako eragile). Halaber, doinu berriak moldatzen ere aritu da, kantu ezagunetako melodiak bertsoetarako doinu bihurtuz. Adibidez:

 Irrintziekin esnatzen dira doinua: Maurizia eta Leonen Artolaren Deuko kantua oinarri hartuta moldatu zuen, eta Arrasaten hasierako agurra kantatzeko erabili zuen hamabiko handiko neurrian.
 Larunbat gauean hamar doinua: Zea Mays taldearen Negua joan da kantu ezagunetik abiatuta moldatu zuen, eta ganbarako lanean erabili zuen; azken urteetako doinu berrien joerari jarraituz, hamaseiko berdina neurrian egituratua (8 puntu eta 8 silaba).

 Bertsolari txapelketetako palmaresa 

 Bertsolari Txapelketa Nagusia 

 2009: finalaurrekoak, bigarren txanda.
 2013: final laurdenak.
 2017: finalaurrekoak, bigarren txanda.
 2022: lehen fasean.

 Bizkaiko Bertsolari Txapelketa 

 2008: finalaurreak.
 2010: finalista (hirugarren).
 2012: finalista (bosgarren).
 2014: finalaurreak.
 2016: finalista (zazpigarren).
 2018: finalista (seigarren).
 2021: finalaurreak.

 Eskolarteko txapelketak 

 Euskal Herriko Eskolarteko Txapelketa:
 Txapelduna: 2008.
 Txapeldunorde: 2006.
 Bizkaiko Eskolarteko Txapelketa:
 Txapelduna: 2003 (txikitan) eta 2006 (handitan).
 Berritxu saria: 2005.
 Durangaldeko Kopla Txapelketa: 2015 eta 2019.

 Bestelako proiektuak 
Bertsolaritzarekin loturiko hainbat ekimen eta ikuskizunetan parte hartu du; besteak beste, Askoa Etxebarrieta dantzariarekin plazaratu zuen Gorria emanaldian. Literaturaren alorrean, idazketa tailerrak eta irakurle taldeak gidatu izan ditu, helduekin zein umeekin.

 Argitalpenak 

 Eleberriak 

 Basa (Elkar, 2019).
 Pleibak (Susa, 2024).

 Liburu ilustratuak 

 Bainera bete itsaso (Elkar, 2016).
 Titiritari (Portal 71 - Anita Maravillas, 2024).
 Anastasini zirkua (Denonartean, 2024).

 Haur eta gazte literatura 

 Badator korrika (Elkar – Katxiporreta, 2016).
 Amalur (Elkar – Katxiporreta, 2016).
 Nor gara bildumako hainbat liburu (Elkar – Katxiporreta, 2016):
 Pupu eta Lore ikusi-makusi
 Pirritx hizkuntza zer ote?
 Porrotx hizkuntzaren arnasa
 Marimotots euskara ikasten
 Familia milakolore bildumako hainbat liburu (Elkar – Katxiporreta, 2018):
 Mattin eta Kattin
 Hodei
 Kakuenea
 Larunbata
 Kokonutt (Elkar).

 Sariak 

 Igartza Saria (2017), Paperezko txoriak proiektuagatik.
 Bilboko Liburu Azokaren Zazpi Kale saria (2019), Basa eleberriagatik.

 Erreferentziak 

 Kanpo estekak 

 BDB: Miren Amuriza
 Literaturaren Zubitegia: Miren Amuriza
 Euskal Idazleen Elkartea: Miren Amuriza

Kategoria:Miren Amuriza
Kategoria:Euskal idazleak
Kategoria:Emakume bertsolariak
Kategoria:Berriztarrak
Kategoria:Emakume idazleak
Kategoria:Emakume eleberrigileak